CELEX: 32019D1598
Language: sk
Date: 2019-09-26 00:00:00
Title: Vykonávacie rozhodnutie Komisie (EÚ) 2019/1598 z 26. septembra 2019, ktorým sa mení vykonávacie rozhodnutie (EÚ) 2018/638, ktorým sa stanovujú núdzové opatrenia na zabránenie zavlečeniu škodlivého organizmu Spodoptera frugiperda (Smith) a jeho rozšíreniu v Únii [oznámené pod číslom C(2019) 6818]

27.9.2019   
               
               
                  SK
               
               
                  Úradný vestník Európskej únie
               
               
                  L 248/86
               
            
         VYKONÁVACIE ROZHODNUTIE KOMISIE (EÚ) 2019/1598
         z 26. septembra 2019,
         ktorým sa mení vykonávacie rozhodnutie (EÚ) 2018/638, ktorým sa stanovujú núdzové opatrenia na zabránenie zavlečeniu škodlivého organizmu Spodoptera frugiperda (Smith) a jeho rozšíreniu v Únii
         
            
               [oznámené pod číslom C(2019) 6818]
            
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 tretiu vetu,
         keďže:
         
                     (1)
                  
                  
                     Vykonávacím rozhodnutím Komisie (EÚ) 2018/638 (2) sa stanovujú núdzové opatrenia na zabránenie zavlečeniu škodlivého organizmu Spodoptera frugiperda (Smith) (ďalej len „špecifikovaný organizmus“), ktorý je uvedený v časti A oddiele I písm. a) bode 22 prílohy I k smernici 2000/29/ES, ako škodlivý organizmus, ktorého výskyt nie je známy v Únii.
                  
               
                     (2)
                  
                  
                     Od prijatia vykonávacieho rozhodnutia (EÚ) 2018/638 sa špecifikovaný organizmus zaviedol do Ázie, kde sa naďalej šíri. Vzhľadom na rýchle šírenie by sa geografický rozsah stanovený vo vykonávacom rozhodnutí (EÚ) 2018/638 mal rozšíriť tak, aby zahŕňal všetky tretie krajiny, keďže neexistuje istota, pokiaľ ide o šírenie tohto organizmu po celom svete.
                  
               
                     (3)
                  
                  
                     Vzhľadom na tempo šírenia špecifikovaného organizmu by sa dátum ukončenia platnosti núdzových opatrení mal predĺžiť do 30. júna 2021, aby ho bolo možné dovtedy preskúmať.
                  
               
                     (4)
                  
                  
                     Toto rozhodnutie by sa malo uplatňovať od 1. októbra 2019, aby sa príslušné zodpovedné úradné orgány, profesionálni prevádzkovatelia a tretie krajiny mohli prispôsobiť uvedeným požiadavkám.
                  
               
                     (5)
                  
                  
                     Vykonávacie rozhodnutie (EÚ) 2018/638 by sa preto malo zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2018/638 sa mení takto:
            
                        1.
                     
                     
                        V článku 1 sa písmeno b) nahrádza takto:
                        
                                    „b)
                                 
                                 
                                    ‚špecifikované rastliny‘ sú plody Capsicum L., Momordica L., Solanum aethiopicum L., Solanum macrocarpon L. a Solanum melongena L. a rastliny, kultúry rastlinných tkanív, semená a zrná druhu Zea mays L. s pôvodom v tretích krajinách okrem Švajčiarska, s výnimkou živého peľu;“.
                                 
                              
                  
                        2.
                     
                     
                        Text článku 8 sa nahrádza takto:
                        „Toto rozhodnutie sa uplatňuje do 30. júna 2021.“
                     
                  
         
            Článok 2
            Toto rozhodnutie sa uplatňuje od 1. októbra 2019.
         
         
            Článok 3
            Toto rozhodnutie je určené členským štátom.
         
         
            V Bruseli 26. septembra 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 169, 10.7.2000, s. 1.
         
            (2)  Vykonávacie rozhodnutie Komisie (EÚ) 2018/638 z 23. apríla 2018, ktorým sa stanovujú núdzové opatrenia na zabránenie zavlečeniu škodlivého organizmu Spodoptera frugiperda (Smith) a jeho rozšíreniu v Únii (Ú. v. EÚ L 105, 25.4.2018, s. 31).